

**Republika e Kosovës**

**Republika Kosova - RepublicofKosovo**

***Qeveria - Vlada – Government***

***Zyra e Kryeministrit - UredPremijera - Office of the Prime Minister***

***Prishtinë 07 qershor 2018***

**Thirrje publike për ofrimin e mbështetjes financiare publike për financimin e projekteve të OJQ-ve që vijnë nga komuniteti kroat që merren me afirmimin dhe integrimin e këtij komuniteti që jeton në Republikën e Kosovës.**

**1. *Zyra e Kryeministrit* u bënë thirrje të gjitha organizatave jo-qeveritare të regjistruara në Republikën e Kosovës, që vijnë nga komuniteti kroat që merren me afirmimin dhe integrimin e këtij komuniteti që jeton në Republikën e Kosovës.**

2. OJQ-të në përputhje me këtë thirrje publike mund të aplikojnë me projektet e tyre për fushat prioritare në vijim:

1. *Integrimi i komunitetit kroat në shoqërinë kosovare*
2. *Avancimi i pozitës së këtij komuniteti në shoqëri*
3. Organizatat jo- qeveritare mund të aplikojnë me projekte që kontribuojnë në përfshirjen e tyre në shoqëri, përmes aktiviteteve si më poshtë:
	* Aktivitete që synojnë për integrimin e komunitetit kroat nga fushat prioritare të thirrjes publike;
	* Aktivitetet që kanë për qëllim përfshirjen e komunitetit kroat në shoqërinë kosovare në fusha të ndryshme të jetës;
	* Aktivitete që synojnë ngritjen e vetëdijesimit te pjesëtarëve te komunitetit kroat në fushën e mbrojtjes e të drejtave te minoriteteve;
	* Organizimi i aktiviteteve si trajnime, tryeza, seminare për ata që operojnë në fushën e të drejtave te komuniteteve;
	* Aktivitetet që synojnë per përmirësimin e kushteve për një jetë më të favorshme në shoqëri.

4. Vlera totale e planifikuar e thirrjes është 40,000 euro të ndahen për organizatat jo qeveritare që vijnë nga komuniteti kroat që jetojnë në Republikën e Kosovës.

5. Afati i fundit për dorëzimin e propozimeve është 15 ditë pune dhe përfundon me datën 28.06.2018.

6. OJQ-të mund të aplikojnë me më së shumti një (1) projekt në kuadër të kësaj thirrje. Periudha e zbatimit të projektit është një vit.

Të drejtë aplikimi me projektet e tyre kanë OJQ-të që janë të regjistruara në regjistrin e organizatave jo-Qeveritare në Republikën e Kosovës dhe të cilat veprojnë në Republikën e Kosovës së paku *një (1) vit* para datës së publikimit të thirrjes publike. OJQ-të aplikuese duhet të dëshmojnë se programi i tyre i punës është i fokusuar në ndonjërën nga fushat prioritare të thirrjes publike. OJQ-të duhet po ashtu të kenë kryer transaksionet financiare në mënyrë transparente sipas legjislaconit për OJQ-të në Republikën e Kosovës dhe në përputhje me rregullat e kontabilitetit si dhe të kenë përmbushur detyrimet kontraktuale *ndaj ofruesit tëmbështetjes financiare* dhe të gjithë ofruesve tjerë të mbështetjes fiannciare publike.

Para nënshkrimit të kontratës, OJQ duhet të paraqesë prova se personi përgjegjës në OJQ dhe menaxheri i projektit nuk janë nën hetime për vepra penale, si dhe prova se OJQ-ja ka zgjidhur çdo çështje të hapur rreth pagesës së kontributeve dhe tatatimeve të papaguara, nëse është e aplikueshme.

7. Propozimet do të dorëzohen vetëm në formularët e paraparë, të cilat së bashku me Udhëzimet për Aplikantët, janë në dispozicion në faqen e internetit *të Zyrës së Kryeministrit*

Dokumentet e kompletuara duhet të dërgohen me postë ose personalisht, në adresën e mëposhtme:

*Zyra e Kryeministrit, Sheshi Nënë Tereza, Ndërtesa e Qeverise, Nr, 10000, Prishtinë,*

Procesi i pranimit, hapjes dhe shqyrtimit aplikacioneve, vlerësimit të aplikacioneve, kontraktimi, dhënia e fondeve, koha dhe mënyra e parashtrimit të ankesave, trajtimi i dokumenteve dhe kalendarin tregues i zbatimit të thirrjes janë të detajuara në *Udhëzimet për aplikuesit e thirrjes publike.*

Do të konsiderohen për mbështetje financiare vetëm projektet që janë pranuar brenda afatit të paraparë me këtë thirrje publike, dhe të cilat i përmbushin plotësisht kushtet e përcaktuara të thirrjes publike.

8. Të gjitha çështjet që lidhen me thirrjen publike mund të sqarohen vetëm në mënyrë elektronike, duke dërguar e-mail në adresën: Keriman.Sadikay@rks-gov.net